Bespreking:Vliegtuig - Wikipedia
Hierdie bladsy is 'n besprekingsbladsy waar verbeteringe tot die Vliegtuig-artikel bespreek word.
Hierdie artikel wil die indruk skep dat die boemerang gely het tot die ontwikkeling van vliegtuie. Hoewel die boemerang wel aërodinamiese beginsel gebruik om te werk, het ek nog nooit enige verwysings gelees wat my onder die indruk bring dat Orville en Wright of enige van die lugvaartpioniers die boemerang as inspirasie vir hulle ontwerpe gebruik het nie. --RM 11:15, 17 Oktober 2005 (UTC)
Miskien wil ons sê dat hulle in Europa ook die beginsels ontdek het. Die definisie van vliegtuig dink ek kan dalk ook verbeter word, want volgens die definisie is 'n lugbalon ook 'n vliegtuig. --Alias 11:58, 17 Oktober 2005 (UTC)
Daar is 'n algemene wanopvatting dat die vlerkprofiel 'n vliegtuig maak vlieg. Die ding wat 'n vliegtuig maak vlieg is die aanvalshoek ("angle of attack"). Dit is per slot van rekening waarom vliegtuie onderstebo kan vlieg. Die vlerkprofiel het meestal te doen met aerodinamika/lugweerstand van 'n vliegtuigvlerk. --RAM (kontak) 19:56, 20 Augustus 2009 (UTC)